
	MANYLEB ASESU LEFEL 6 



	Enw’r myfyriwr:
	Thomas Rees
	Rhif Adnabod y myfyriwr:
	[bookmark: _GoBack]1600447

	Rhaglen:
	BA Addysg Gynradd gyda SAC

	Modwl:
	Yr Iaith ar Daith 3

	Cod y modwl:
	ECAD6006C
	Cyfraniad at Asesiad Cyffredinol y Modwl  (%):
	60%

	Darlithydd:
	
	Gwiriwr Mewnol:
	

	Teitl yr Aseiniad:
	Cyflwynwch gyfres o dasgau portffolio ac adfyfyriad proffesiynol ar y cynnydd a wneir mewn datblygiad iaith bersonol ar gyfer llafaredd, darllen ac ysgrifennu.
	Nifer o eiriau (neu’r cyfwerth): 
	Cyfwerth – 60%

	Dyddiad cyflwyno:
	31ain o Fai, 2019, 23.59
	Dyddiad dychwelyd marciau dros dro ac adborth ysgrifenedig: 
	1af o Orffennaf, 2019

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   






Tasg 1

Ar gyfer y gweithgaredd hwn, dewiswyd canolbwyntio ar y thema ‘ansoddeiriau’ gyda’r dosbarth blwyddyn 3, oherwydd ar gychwyn yn y dosbarth, nid oedd gan y disgyblion ddealltwriaeth dda iawn o ran beth yw ansoddair a beth yw ei phwrpas. Yn flaenorol, ceisiwyd gwneud gweithgaredd gyda’r disgyblion lle byddent yn cynllunio hysbysebion teledi ar gyfer y broblem plastigion yn y môr, ond gwelwyd nad oedd ganddynt yr eirfa i fedru bod yn ddisgrifiadol. Gwelwyd felly, ar ôl asesu eu gwaith, byddai hyn yn weithgaredd defnyddiol a buddiol iddynt oherwydd mae’n ofynnol bod disgyblion blwyddyn 3, dan y llinyn ‘Ysgrifennu’, eu bod nhw’n medru defnyddio ansoddeiriau o fewn brawddegau syml (Yr Adran Addysg a Sgiliau, 2014). Hefyd, y gobaith bydd wrth ail-ymweld a’r dasg hysbysebion, bydd gan y disgyblion gwell eirfa ar gyfer y dasg.  

Pwysig yw nodi bod natur y dosbarth yn un fywiog iawn a bod gallu’r disgyblion ar y cyfan yn isel. Credir bod hyn o ganlyniad i’r nifer o ddisgyblion sy’n derbyn prydau ysgol am ddim, am fod y disgyblion hyn ar gyfartaledd o naw mis tu ôl i’w cyfoedion erbyn tair blwydd oed (Llywodraeth Cymru, 2016). Targedwyd y grŵp gallu uchel a’r grŵp gallu isel ar gyfer y gweithgaredd hwn er mwyn dangos yn glir y gwahaniaeth rhwng galluoedd oherwydd bod gan y dosbarth tair lefel gallu sydd angen cynllunio ar eu cyfer. Penderfynwyd cynnal y gweithgareddau fel rhan o grwpiau ffocws gyda natur y dosbarth mewn ystyriaeth ac oherwydd mai dull addysgu carwsél dechreuwyd ei ddefnyddio gyda’r dosbarth. Nodwyd gan Tisdall, Davis a Gallagher (2009) fod grwpiau ffocws yn fodd effeithiol iawn ar gyfer annog trafodaeth, a chredir bod hyn yn bwysig gyda’r grwpiau hyn oherwydd bod eu lefelau ieithyddol ysgrifenedig yn isel, felly mae’n galluogi’r athro i gynnig darpariaeth ar lafar.

Gweithgareddau 
Ar gyfer y gweithgaredd cyntaf, gofynnwyd i’r ddau grŵp gallu i greu tabl yn eu llyfrau a fyddai’n gwahaniaethu’r ansoddeiriau ar gyfer llun 1 a llun 2. Wedyn, esboniwyd wrth y grŵp gallu isel y bydden nhw’n chwilio a’n dod o hyd i dri ansoddair ar gyfer y ddau lun dan sylw gan sicrhau eu bod nhw’n ddisgrifiadau addas, a’u gosod yn y tabl o fewn y golofn gywir. Ar gyfer eu hail weithgaredd, gofynnwyd iddynt greu brawddegau gan ddefnyddio’r ansoddeiriau a ddewiswyd, gan gynnig y cyfleoedd iddynt negyddu brawddegau ar gyfer y llun mwy negyddol. Dewiswyd gwneud hyn oherwydd bod y plant yn eu gwaith yn defnyddio’r ffurfiau anghywir a chredir ei fod yn bwysig iddynt dderbyn yr arweiniad gywir pan yn ifanc oherwydd bod plant ar frig eu dysgu ieithyddol pan yn saith oed (Montessori, 1949). 

Cynlluniwyd bod yr ail grŵp yn dod o hyd i bum ansoddair a fyddai’n addas ar gyfer disgrifio’r ddau lun gwrthgyferbyniol dan sylw. Ond, fel rhan o weithgaredd 1, eu bod nhw’n defnyddio’r ansoddeiriau mewn brawddegau syml a fydd yn darparu’r cyfle iddynt ymarfer negyddu eu brawddegau. Wedyn, ar gyfer yr ail weithgaredd, gosodwyd yr her iddyn nhw ddefnyddio’r ansoddeiriau a ganfuwyd, neu ddefnyddio ansoddeiriau yr oedden nhw’n ymwybodol ohonynt yn barod, er mwyn creu cymariaethau fel modd o wneud eu gwaith hyd yn oed yn fwy diddorol a chyfoethog.

Penderfynwyd defnyddio lluniau oherwydd fe nodwyd gan Gupta a Davis (2008) fod plant yn medru dysgu ansoddeiriau’n well trwy ddeunyddiau gweledol megis lluniau. Yn ychwanegol i hyn, disgwyliwyd bod y grŵp gallu uchel yn medru defnyddio’r ansoddeiriau’n effeithiol mewn brawddegau syml oherwydd eu bod nhw wedi dangos yn eu gwaith blaenorol bod hwn o fewn eu gallu, yn wahanol i’r grŵp gallu isel lle bydd angen trafod y brawddegau gyda nhw a modelu ar lafar yn gyntaf fel eu bod nhw’n hyderus ac wedyn yn eu cofnodi gyda chymorth yr athro a fyddai wedi ysgrifennu’r frawddeg ar y bwrdd gwyn iddynt. Credir roedd hyn yn addas oherwydd nodwyd gan Johnston a Nahmad-Williams (2009) fod iaith yn cael ei datblygu orau ar lafar, ac wedyn, gellir ei datblygu fel sgil ysgrifenedig.

Tasg 2
https://youtu.be/UxyYnMR_-_Q

Tasg 3

Ar gyfer y gweithgareddau hyn, cynlluniwyd i sicrhau bod cwestiynu effeithiol yn bresennol gan ddefnyddio Tacsonomeg Bloom (1956) fel canllaw. Defnyddiwyd y cwestiynau hyn er mwyn ceisio gwthio’r disgyblion mewn i’w Parth Datblygiad Procsomaidd (PDP) (Vygotsky, yn Meggit, 2012) er mwyn sicrhau’r canlyniadau gorau o’r dasg dan sylw a sicrhau eu bod nhw’n cael eu herio’n ddigonol i ddysgu rhywbeth newydd, ond ddim gormod fel eu bod nhw’n cael eu digalonni gan faint yr her. 

Ceisiwyd sicrhau amgylchedd trochi yn yr ystafell ddosbarth er mwyn sicrhau bod eu Cymraeg yn cryfhau, yn enwedig gyda’r sawl sydd â Chymraeg gwan o gefndiroedd di-Gymraeg. Trochi iaith yw strategaeth a gaiff ei ddefnyddio’n bennaf gyda phobl sy’n ceisio dysgu ail-iaith (L2) lle trosglwyddir pob darn o wybodaeth trwy gyfrwng yr iaith sy’n cael ei haddysgu a chaiff dim byd ei thrawsieithu neu’i chyfieithu (Cummins, yn Childs a Bostwick, 1998). Dewiswyd canolbwyntio ar y strategaeth hon oherwydd mai prif strategaeth Llywodraeth Cymru (2017) ydyw ar gyfer cyrraedd y targed o 1 miliwn o siaradwyr Cymraeg erbyn 2050 oherwydd ei fod wedi dangos canlyniadau gobeithiol.

Gweithgaredd 1
Credir roedd y gweithgaredd hwn yn effeithiol er mwyn gallu trafod gyda’r disgyblion y gwahanol fathau o ansoddeiriau a oedd ar y daflen. Gwelwyd y dasg hon i fod yn un eithaf heriol ar gyfer y grŵp gallu isel oherwydd nad oes gan dri o’r naw'r gallu i ddarllen, felly roedd rhaid sicrhau bod y tri hwnnw yn eistedd yn agos at yr athro fel ei fod yn medru darllen trwy’r wahanol ansoddeiriau a’u trafod gyda nhw ar wahân i weddill y grŵp fel nad ydyn nhw’n colli ar unrhyw gyfleoedd. Cefnoga hyn y pwrpas dros ddewis grwpiau ffocws oherwydd byddai hyn wedi bod yn heriol iawn i wneud gyda’r dosbarth cyfan. Er dweud hyn, roedd y gweithgaredd hwn o fewn gallu'r grŵp gallu uchel, a chredir bod lle i’w herio ychydig yn fwy. Fe sylwir yn y fideo nad oedd pob un wedi llwyddo i ddod o hyd i bum ansoddair ar gyfer y ddau lun oherwydd roedden nhw’n treulio amser yn archwilio’r gwahanol ansoddeiriau a’n cwestiynu eu hystyr, yn hytrach na bod y dasg yn rhy galed iddyn nhw. Gwelwyd bod gan y disgyblion yn y ddau grŵp ddealltwriaeth dda o ran ystyr y rhan fwyaf o’r ansoddeiriau oherwydd bod yr ysgol wedi ei lleoli mewn ardal weddol Gymreig, felly mae’n debygol iawn eu bod nhw wedi clywed llawer iawn o’r geiriau a ddefnyddiwyd yn ystod y gweithgaredd tu hwnt i furiau’r ystafell ddosbarth (Llywodraeth Cymru, 2012). 

Cafwyd trafferthion gydag un disgybl yn benodol yn y grŵp gallu isel, oherwydd nad oedd yn fodlon cymryd rhan yn y gweithgaredd o gwbl. Gwyddir bod hyn o ganlyniad i allu’r unigolyn i ddarllen yr ansoddeiriau, am nad yw’n derbyn unrhyw ymyrraeth ychwanegol er mwyn ei helpu gyda’i ddarllen. Cefnogir hyn gyda datganiad Pritorius (2008) a ddywed bod sgiliau darllen yn medru cynyddu cyrhaeddiad academaidd plant a phobl yn gyffredinol oherwydd mae’n darparu geirfa a dealltwriaeth ynghyd ag agor drysau i amryw o ffynonellau.

Gwelir yn y fideo cynigwyd ansoddeiriau gan y disgyblion yn y grwp gallu uchel yn syth wrth weld y lluniau, fel petai’r geiriau’n naturiol iddynt. Gwelwyd roedd gan y plant grŵp gallu uchel gwell ddealltwriaeth yn syth o ran ystyr y gwahanol ansoddeiriau oherwydd bod eu hoedrannau darllen llawer yn uwch a’u bod nhw’n darllen mwy yn gyffredinol. Galluogwyd hyn iddyn nhw gyflawni gweithgaredd 1 a 2 y grŵp gallu isel o fewn un gweithgaredd am fod eu safon iaith nhw llawer yn uwch na’r grwpiau eraill. Cyflawnwyd y tasgau o safon dda gan y grŵp gallu uchel a derbyniwyd gwell ymateb yn ystod y gweithgaredd oherwydd roedd ganddyn nhw gwell sylfaen wrth gychwyn ar y dasg o ran geirfa, sydd wedi eu galluogi i symud trwy eu haddysg yn well na’r grwpiau is (Estyn, 2009). Hefyd, dangosodd eu bod nhw’n medru sylwi ar y manylion bach wrth gyflwyno’r daflen ansoddeiriau iddynt; sylweddolwyd yn syth ganddynt fod yna is-deitlau yn y colofnau a fyddai’n eu cynorthwyo wrth chwilio am y gwahanol ansoddeiriau.   


Gweithgaredd 2
Fe welwyd gwahaniaeth rhwng y disgyblion yn y grŵp gallu isel yn ystod yr ail weithgaredd. Roedd pawb ond am y tri a oedd angen y mwyaf o sylw yn fodlon rhoi cynnig ar roi’r ansoddeiriau mewn i frawddegau o fewn trafodaeth grŵp ar lafar, a’r un unigolyn a wrthododd yn llwyr eto i fod yn rhan o’r gweithgaredd. Cafwyd ymatebion da gan y disgyblion oherwydd anogwyd y plant i ddefnyddio’r ansoddeiriau i ddisgrifio’r lluniau ar lafar ac oherwydd ei fod yn thema mae’r plant wedi bod yn ffocysu arno dros yr wythnosau diwethaf a’u bod nhw nawr yn teimlo’n angerddol drosto. Ar ddweud hyn, doedd yr ymateb ddim mor llwyddiannus yn ysgrifenedig gyda rhai ohonyn nhw oherwydd eu gallu ysgrifenedig. 

Llwyddodd y disgyblion yn y grŵp gallu isel i gymharu’r ddau lun yn eu gwaith gan ddefnyddio gwahanol ansoddeiriau o fewn eu brawddegau, ac wrth wneud hyn, roedden nhw’n negyddu eu brawddegau gyda chymorth gan yr athro. Serch hynny, dylai’r ddau unigolyn yn y grŵp hwn wedi bod yn y grŵp gallu canolig yn dilyn eu perfformiad a’u brwdfrydedd i weithio yn hytrach na’u rhwystro o fewn y grŵp hwn. Cyflawnwyd gwaith o safon arbennig gan y ddau hyn gan ystyried yr hyn sy’n ddisgwyliedig ganddynt, er bod angen gwaith i wella eu gramadeg a sillafu yn ysgrifenedig.  

Llwyddodd y grŵp gallu uchel, ar ôl eu hail-atgoffa o ran beth yw cymhariaeth, i greu amryw o gymariaethau diddorol. Atgoffwyd y plant mai’r gair pwysig wrth greu cymhariaeth yw ‘fel’, a llwyddon nhw yn dilyn hyn i ddeall beth yw cymhariaeth oherwydd dechreuodd y gweithgaredd gyda’r plant yn meddwl mai cymhariaeth yw cymharu mwy nag un peth gyda’i gilydd, yn hytrach na dweud bod rhywbeth ‘fel’ rhywbeth arall. Fe welir bod bron pob un ohonyn nhw wedi cofnodi’r enghraifft a roddwyd iddynt yn gyntaf a thro nesaf, byddai’n syniad i’w cael nhw i geisio ffurfio cymariaethau nhw eu hun yn gyntaf cyn rhoi un iddynt. Amlygir yn y fideo, nad oedd angen llawer o gymorth ar y grŵp gallu uchel oherwydd eu bod nhw’n weithwyr da iawn. Yr her fwyaf oedd ceisio’u cadw ar dasg yn lle sgwrsio am bethau amherthnasol, er credir ei fod yn bwysig eu bod nhw’n cael cyfleoedd i ymarfer eu sgiliau llafar yn gyson. Llwyddodd y plant i weld pwrpas yn y gweithgaredd oherwydd roedden nhw’n medru ei gysylltu’n ôl at ein huned plastigion, a gwelir yn y fideo eu bod nhw o hyd yn cyflwyno’r ffeithiau y maen nhw eisoes wedi eu dysgu. Credir bod hyn yn bwysig oherwydd pwysleisia Donaldson (2015) bwysigrwydd cael pwrpas i weithgaredd a bod y plant yn gweld y pwrpas hefyd.

Casgliad 
Ar y cyfan, llwyddodd y gweithgareddau oherwydd dangosodd y plant y gallu i ddewis ansoddeiriau addas ar gyfer y lluniau dan sylw, er gwelir ambell ardal sydd angen gwella. Dangoswyd yn y canlyniadau bod angen mwy o sylw ar ddarllen y grŵp gallu isel oherwydd nad oes ganddyn nhw lawer o eirfa; pwysleisia Estyn (2009) fod sgiliau darllen da, yn enwedig yn eu hiaith gyntaf yn medru symud y plant ymlaen yn eu haddysg, megis wrth wynebu cwestiynau geiriol. Nad oedd gan lawer o’r grŵp gallu isel y gallu i ysgrifennu’r brawddegau yn eu llyfrau’n annibynnol, y tri a oedd yn eistedd ar bwys yr athro yn bennaf. Felly, os oedd rhaid ail adrodd y wers hon, byddai cadw’r dasg yn un ar lafar a’i ffilmio’n fwy addas ar gyfer y grŵp gallu isel yn hytrach nag ysgrifennu oherwydd byddai pob un wedi teimlo’n fwy cyfforddus a bydd pawb wedi cynnig brawddeg wahanol yn hytrach na chopïo’r un brawddegau yn eu llyfrau, megis gweithgaredd ‘y gadair goch’ sy’n cynnig elfen hwylus, cyfleoedd chwarae rôl a chyfle i ymarfer eu sgiliau llythrennedd. Credir byddai gwahaniaethu o fewn y grŵp gallu isel neu symud y ddau ddisgybl a oedd yn ffynnu i grŵp uwch wedi bod yn fuddiol ar gyfer y gweithgaredd hwn, o ran gweld cynnydd yn eu gwaith a sicrhau bod y gweithgaredd yn rhedeg yn fwy llyfn ar gyfer yr athro. Gwelir nad oedd angen llawer o gymorth ar y grŵp gallu uchel oherwydd eu lefel o annibyniaeth a’u gallu uchel yn gyffredinol; os oedd rhaid ail adrodd y wers hon, byddai gosod tasg fwy heriol iddynt yn eu buddio nhw er mwyn cyrraedd eu PDP a gweld rhagor o gynnydd yn eu gwaith.

Teimlir fe drosglwyddwyd y gweithgaredd mewn modd effeithiol trwy gael y disgyblion i ddefnyddio’r ansoddeiriau o fewn brawddegau yn ystod y sgwrs am y plastigion yn llun 1 oherwydd buodd yn rhoi pwrpas i’r weithgaredd, sy’n bwysig oherwydd pwysleisia Donaldson (2015) dylai plant weld pwrpas i’r hyn y maent yn ei ddysgu a sut mae’r rhannau yn ffitio at ei gilydd. Yn dilyn y gwersi hyn, a’n dilyn gwersi a wnaed gyda’r plant ar dreigladau meddal, bydd y plant yn dysgu bod angen treiglo’n feddal ar ôl ‘yn’ traethiadol wrth ddefnyddio ansoddeiriau oherwydd pwysleisia Shaffer a Kipp (2014) fod plant yn fwy tebygol o ddysgu a chofio rheolau ieithyddol dan unarddeg mlwydd oed.

Atodiad 1 – Cynllun gwers 

	1B

	Cynllun Sesiwn – Cyfnod Allweddol 2

	Enw’r hyfforddai: 
	    Thomas Rees                      
	Cyfeirnod Sesiwn:
	15.05.2019

	Targed(au) personol o ran SAC: 
	S3.1.2 – yn medru cynllunio ar gyfer gwahanol anghenion. 


	Grŵp blwyddyn: 
	3
	Nifer y dysgwyr: 
	34
	ADY(ALN): 
	0

	Oedolion ychwanegol:  1
	

	Nod(au) dysgu:

1. Dod yn gyfarwydd gyda berfau cryno 
2. Creu pot blodau trwy ailgylchu potel 
3. Adolygu Mathemateg hyd yn hyn
4. Ymarfer Sgiliau lluosi, rhannu, tynnu ac adio

	Meini prawf llwyddiant:

Prif ffocws: 

· Rydw i’n ynganu ar frawddegau a geiriau’n gywir 
· Rydw i’n osgoi defnyddio cystrawen anghywir 
· Rydw i’n ceisio ar dreigladau (meddal yn enwedig). 


	Cysylltiadau â dysgu blaenorol: Uned plastigion. Ail ymweld ag elfennau mathemategol. 


	Ymdriniaeth o’r cwricwlwm (ystod, sgiliau)

Mathemateg 

· darllen ac ysgrifennu rhifau hyd at 1 000
· cynhwysedd: defnyddio litrau a hanner litrau; mesur i’r 100ml agosaf 
· pwysau/màs: defnyddio pwysau 5g, 10g a 100g 
· defnyddio strategaethau meddwl I adio a thynnu rhifau 2 ddigid
Cymraeg 

· datblygu eu gallu i ddefnyddio ystod o batrymau cystrawennol naturiol y Gymraeg a geirfa (gan gynnwys terminoleg) wrth siarad

Gwyddoniaeth 

Ystod 
sut y mae bodau dynol yn effeithio ar yr amgylchedd lleol, e.e. sbwriel, llygredd dwˆ r, llygredd swˆ n.




	Llythrennedd( FfLlRh)
	Rhifedd(FfLlRh)

dehongli atebion yng nghyd-destun y broblem ac ystyried a yw’r atebion yn synhwyrol, gan gynnwys dangosyddion cyfrifiannell, analog a digidol

	FfCD

	Meddwl

Achos ac effaith dyna r yr amgylchedd gan feddwl am yr hyn y maent wedi gwneud yn ystod y sesiwn. 
	ADCDF

Amgylchedd naturiol 
	YCC

Amgylchedd dysgu Cymraeg 

	Geirfa Allweddol(Cymraeg/Saesneg):



	Amser

	Gweithgareddau, trefnu a rheoli’r sesiwn
	Cwestiynau  allweddol / Asesu ar gyfer dysgu

	15 munud 

(9.15 – 9.30) 
	Cyflwyniad
	

	
	
· Llinell/ ffon rhif. Table 3. Ml a L. 
· Esbonio a chyflwyno’r gwahanol gweithgareddau sydd ar gael. 
· Cyfeirio at y rheolau a darllen drostynt a thrafod na chaiff ymddygiad gwael ei dderbyn.
· Mynd dros enghreifftiau o gwestiynau y gall codi yn ystod y wers ar y pwerbwynt fel eu bod nhw’n medru twymo. 

Mynd mewn i fwy o fanlylder pan fydd y plant ar y bwrdd gyda’r aelod o staff a’n barod i weithio. 
	

	
	
	

	
	
	

	
	
	Pa sgiliau sydd angen er mwyn gallu …? 

	
	
	

	
	
	

	
	
	

	
	
	

	
	
	
	Pwy sy’n cofio …? 

Sut y gallem ni wneud hyn yn haws? 

Sut ydym ni fod dweud …? 

	(cylchdro: 

1: 9:30 – 10:30

2: 11.00 – 12.00 

3: 12.00 -12.20 / 1.15 – 1.55

4: 1.55 – 2.55  
	Prif weithgareddau
	

	
	Gosod amserydd (1 awr) ar y bwrdd gwyn mawr. Ac ar fy oriawr. 

Bydd 4 gweithgaredd i gyd ar draws y diwrnod. Cylchroi bob awr gyda diweddglo bach cyn cinio, fel nad ydy’r grwpiau yn treulio 20 munud cyn cinio a 40 munud ar ôl cinio ar weithgaredd. 

Gweithgaredd 1 (Gweithgaredd ffocws) – Defnyddio ansoddeiriau i ddisgrifio a chymharu lluniau [Angen ffilmio hwn] 

Bydd y plant yn ysgrifennu darnau disgrifiadol yn seiliedig ar ddau lun y bydd ar gael iddynt. Bydd y lluniau wedi selio ar blastigion, felly bydd ganddynt ddigon o wybodaeth i’w trafod hefyd. 

Byddem ar y cyd yn trafod y lluniau a’n casglu geirfa a syniadau yn gyntaf fel grwp cyn mynd ati ysgrifennu ein darnau. 
*
· Defnyddio ansoddeiriau 
· Disgrifio’u teimladau 
· Mwy o sgwrs nag ysgrifennu 
· Pwyntiau bwled o dan y lluniau 
** 
· Defnyddio ansoddeiriau 
· Teimladau 
· Dal i fod fel sgwrs 
· Brawddegau byr a phytiog. Bydd rhain yn cwblhau’r un peth a’r grwp cyntaf ond gyda mwy o frawddeg a strwythr. 
*** 
· Defnyddio ansoddeiriau 
· Cymhariaethau
· Brawddegau llawn gan ddefnyddio cysyllteiriau. 
· Cymharu’r ddau lun os yw’r gallu yna. 
Gweithgaredd 2 (Rebecca) – Creu potiau blodau 

Bydd y rhain yn addurno poteli wedi torri er mwyn bod yn faint addas ar gyfer pot blodau. Bydd y botel er mwyn rhoi dwr arnynt a’r rhaw wedi eu gwneud o hen boteli hefyd. 

· Paentio 
· Torri i faint 
· Mesur faint o bridd sy’n mynd mewn (1kg) 
· Ail-atodi’r rhan top er mwyn creu rhyw fath o dy^ gwydr bach. 
· Angen bod un addurniad sy’n cynrychioli ail-gylchu. E.e. logo 
· Gallu rhoi lluniau o bysgod fel symboliaeth. 
Trafod sut mae’n creu effaith ty gywdr gan gyfeirio at y ty^ gwydr sydd ar y safle sydd wedi creu o boteli plastig. 

Gyda sialc ar y wal, bydden nhw’n rhagfynegi pa mor dal y maen nhw’n meddwl bydd eu blodau haul yn tyfu. 

Gweithgaredd 3 – Mrs Owen – Gemau bwrdd 

Bydd 2 fwrdd ar gael: 

· Un yn lluosi a rhannu 
· Un yn adio a thynnu 

Dechrau’r grwpiau is ar y bwrdd adio a thynnu oherwydd bod lot o fathemateb pen yn rhan ohono. Cael byrddau gwyn bach wrth eu hochrau hefyd fel eu bod nhw’n medru gwneud unrhyw waith cyfrifo. 

Gall Mrs Owen darllen y cardiau Challenge neu chance iddynt oherwydd bod hawl yn y profion i’r athrawon darllen y cwestiynau iddynt. 

Bydd Mrs Owen yn cofnodi mewn tabl eu    er mwyn i mi allu eu tracio. 

Gweithgaredd 4 – Adolygu Mathemateg – Annibynnol (Tebyg i brawf ond ddim mor llym) 

Bydd rhain yn gweithio trwy gwestiynau sy’n seiliedig ar bopeth dw i wedi gwneud gyda nhw mor belled (Amser, Calendr, Ml a l) 

Bydd y gwahaniaethu’n seiliedig ar y lefel o waith yr oedden nhw’n gwneud yn ystid y tasgiau penodol hwnnw. 

Bydd rhain yn cwblhau’r tasg yn annibynnol ac heb gopïo atebion eraill oherwydd fe gaiff ei ddefnyddio fel modd o asesu crynodol er mwyn cynllunio ymlaen. 

Bydd gan y taflenni sgwâr lliw (glas-isel, pinc-canol, gwyrdd-uchel) a bydd eu henwau wedi lliwio’r un lliw er mwyn dangos iddynt pa daflen sydd angen arnyn nhw. 



	

	
	
	

	
	
	

	
	
	

	
	
	

	
	
	

	
	
	

	
	
	

	
	
	



Sut ydym ni fod dweud …? 
Beth ydy ystyr …? 






Ble byddech chi’n clywed rhain? 











Sut ydym ni wedi helpu’r amgylchedd? 

Petai pob un potel plastig yn cael eu defnyddio ar gyfer achos tebyg, pa fath o effaith caiff hwn? 






Sut byddi di’n gwirio dy ateb? 




Oes unrhyw beth sy’n anodd am hwn? 

	
	Diweddglo
	

	
	
Bach cyn cinio
· Gofyn wrthynt am ffeithiau/ esbonio beth y maen nhw wedi bod yn gwneud yn ystod y bore i’w cyfoedion oherwydd bod posibilrwydd y bydden nhw’n medru esbonio mewn ffordd sy’n gwneud mwy o synwyr iddyn nhw. (tua 12.10)

Diweddglo 
· Mynd mas a thynnu llun dosbarth o’r plant yn dal eu potiau blodau. 
· Gofyn cwestiynau mathemategol yn debyg i, os oes gennym 34 pot nawr, faint bydd gennym os ydym yn dwbli? Hanneri? Ayyb. 
· Trafod sut yr ydym ni wedi helpu’r amgylchedd mewn amryw o ffyrdd. 
· Beth hoffen nhw wneud nesaf. 
	

	
	
	

	
	
	

	
	
	

	
	
	

	
	
	

	
	
	Beth ydych chi wedi dysgu? 





Beth hoffech rannu? 

	
	
	

	
	
	



	Oes unrhyw beth rydych chi wir moyn gwybod am blastigion? 

